આ ઉપરાંત કાલાવડ તાલુકાના નાનીવાવડી ગામના એક વિદ્યાર્થી અભ્યાસ કરવા માટે ચાઇના ગયો હતો પરંતુ તે હજુ જામનગર આવી શકયો નથી તેને જામનગર લાવવાના પ્રયાસો કરવામાં આવી રહ્યા છે, ચારેક દિવસ પહેલા જામનગરની એક પટેલ યુવતિ પર દિલ્હીના એરપોર્ટ ઉપર ફસાઇ હતી તેનો વિડીયો પણ વાયરલ થયો હતો. જી. જી. હોસ્પિટલમાં હાલ કોઇ દર્દીને સ્પેશ્યલ વોર્ડમાં રાખવામાં આવ્યા નથી તેમ જાણવા મળે છે, ચાઇનાથી જામનગર જિલ્લાના પાંચેક વિદ્યાર્થીઓ જિલ્લામાં પરત આવી ચૂકયા છે, ખાસ કરીને ચીનના વુહાનમાં કેરોનાનો વાયરસ વધુ ફેલાઇ રહ્યો છે ત્યારે જે જે વિદ્યાર્થીઓ જામનગરમાં આવે છે તેને રાજય સરકારની ગાઇડ લાઇન મુજબ દરરોજ તબીબી પરીક્ષણ કરવા આદેશ કરાયો છે.